Title: Mestské zastupiteľstvo v Žiline na základe §6 a §11 zákona č 369/90 Zb
Author: Ing. Radoslav Cech
Last saved by: Chvastek

Mestské zastupiteľstvo v Žiline na základe § 6 a § 11 zákona č. 369/90 Zb. o obecnom zriadení v znení neskorších predpisov vydáva

ZMENU

Všeobecne záväzného nariadenia Mesta Žiliny č. 6/1992 o udržiavaní všeobecnej čistoty ochrany zelene a likvidácii odpadu na území mesta Žiliny v znení Doplnenia a zmeny tohto nariadenia č. 9/1993.

č. 3/1997

Článok 20. 

Poplatky za uloženie odpadu na Mestskú skládku TKO

1.	Ukladateľ odpadov /fyzické a právnické osoby/ na Mestskú skládku TKO je povinný za uloženie odpadu /zneškodnenie odpadu skládkovaním/ uhradiť tieto náklady a poplatky:
a)	zákonný poplatok podľa druhu uloženého odpadu
•	výška poplatku je stanovená podľa zákona č. 327/1996 Z. z. o poplatkoch za uloženie odpadov, vypočíta sa ako súčin množstva odpadu a sadzby za položku odpadu,
•	za správnosť výpočtu zodpovedá prevádzkovateľ Mestskej skládky,
•	ukladateľ odpadu je povinný zaplatiť prevádzkovateľovi Mestskej skládky tento poplatok do 15 dní od uloženia odpadu na skládku,
•	tento poplatok je príjmom do rozpočtu mesta Žilina a jeho použitie je účelovo viazané na tvorbu a ochranu životného prostredia Mesta Žilina.
b)	skládočné podľa druhu uloženého odpadu
•	sadzba poplatku je každoročne stanovená Mestským zastupiteľstvom v Žiline, výška poplatku sa vypočíta ako súčin množstva odpadu a sadzby za položku odpadu,
•	tento poplatok je vypočítavaný z mesačných hlásení o uložení odpadu, ktoré pravidelne na Mestský úrad v Žiline posiela prevádzkovateľ Mestskej skládky, za správnosť výpočtu zodpovedá finančné oddelenie Mestského úradu v Žiline,
•	ukladateľ odpadu je povinný zaplatiť Mestu Žilina tento poplatok v mesačných platbách vždy do 25. dňa nasledujúceho mesiaca.
•	tento poplatok je príjmom do rozpočtu Mesta Žilina a jeho použitie je účelovo viazané na úhradu nákladov v odpadovom hospodárstve Mesta Žilina a na tvorbu a ochranu životného prostredia Mesta Žilina,
c)	manipulácia na skládke
•	ukladateľ odpadu je povinný prevádzkovateľovi Mestskej skládky v Žilinu - Považskom Chlmci uhradiť náklady na uloženie odpadu podľa Prevádzkového poriadku Mestskej skládky,

2.	Za komunálny odpad, ktorého pôvodcom je v zmysle platných zákonov Mesto Žilina sa účtuje poplatok za odvoz odpadu a náklady za manipuláciu na skládke. Za komunálny odpad, ktorého pôvodcom sú iné obce alebo ďalší pôvodcovia sa účtuje zákonný poplatok, skládočné a manipulácia na skládke.
3.	Skládočné pre obdobie od l. 8. 1997 je stanovené takto :
I."O" = 20 Sk/t, II."O"" = 40 Sk/t. III."Z" =120 Sk/t, IV."Z" =120 Sk/t. 
Mestské zastupiteľstvo v Žiline môže upraviť výšku skladobného svojim uznesením. vždy však s platnosťou na nasledujúci kalendárny rok.
4.	Na Mestskú skládku TKO III. stavebnej triedy v Žiline - Považskom Chlmci môže byť uložený len odpad kategórie "O" a odpad kategórie "Z" a len ukladateľom, ktorý má s Mestom Žilina uzatvorenú platnú zmluvu na ukladanie odpadu na zmluvné obdobie, vždy maximálne na kalendárny rok.
5.	Na základe súhlasného rozhodnutia Okresného úradu v Žiline - Odboru životného prostredia môže primátor Mesta Žilina udeliť výnimku na uloženie odpadov kategórie "N" na Mestskú skládku TKO. Ukladáte!' takéhoto odpadu musí predložiť platný odborný posudok na uloženie odpadu kategórie "N" na skládku III. stavebnej triedy. Takýto odpad môže byť uložený na skládku po úprave Prevádzkového poriadku Mestskej skládky. Výška skládočného bude stanovená individuálne primátorom Mesta Žilina, pri jej stanovení bude zohľadnená technická náročnosť uloženia odpadu podľa platného odborného posudku.

Nariadenie bolo schválené na zasadnutí Mestského zastupiteľstva v Žiline dňa 19. 6. 1997,

Nariadenie nadobúda účinnosť 15. dňom po vyvesení na úradnej tabuli mesta. 

Nariadenie platí od 1.8. 1997.

Ing. Miroslav Adámek v.r.						Ing. Ján Slota v.r. 
prednosta Mestského úradu						primátor mesta Žilina